turjo4nis/wikipedia-bn-dump-20250701 huggingface dataset:
মোহাম্মদ খালেদ হোসেন

মোহাম্মদ খালেদ হোসেন, (জন্ম: ১৯৭৯ - মৃত্যু: ২০ মে ২০১৩) যিনি সজল খালেদ নামে বেশি পরিচিত, এভারেস্ট জয় করে ফেরার পথে মৃত্যুবরণকারী প্রথম বাংলাদেশী৷ পৃথিবীর সর্বোচ্চ চূড়া এভারেস্ট জয় করে নামার পথে ৮,৬০০ মিটার উচ্চতায় ‘অজানা কারণে’ মারা যান তিনি৷ এর আগে হিমালয়ের মেরা পিক, চুলু ওয়েস্ট ও লান্সিসারি চূড়া জয় করেছিলেন তিনি।

জন্ম ও শিক্ষাজীবন 
মোহাম্মদ খালেদ হোসেনের গ্রামের বাড়ি মুন্সীগঞ্জের শ্রীনগর উপজেলার আটপাড়া ইউনিয়নের সিংপাড়া হাসারগাঁও গ্রামে। তার বাবার নাম আব্দুল আজিজ ও মায়ের নাম সখিনা বেগম। চার ভাই ও দুই বোনের মধ্যে তিনি সবার ছোট। তিনি আদমজী ক্যান্টনমেন্ট কলেজ পড়াশোনা করেন; ১৯৯৩ সালে এসএসসি, ১৯৯৫ সালে এইচএসসি পাস করে কম্পিউটার বিজ্ঞান ও প্রকৌশল বিভাগে স্নাতক এবং ফিল্ম স্টাডিজে স্নাতকোত্তর সম্পন্ন করেন।

ব্যক্তিগত জীবন 
মোহাম্মদ খালেদ হোসেনের স্ত্রীর নাম তাহমিনা খান শৈলী। তাদের একমাত্র সন্তানের নাম সুস্মিত হোসেন।

কর্মজীবন 
পর্বতারোহণ ছাড়াও মোহাম্মদ খালেদ হোসেনের পরিচালনায় ২০১৩ সালে কাজলের দিনরাত্রি নামে একটি শিশুতোষ চলচ্চিত্র মুক্তি পেয়েছে। সরকারি অনুদানের এ চলচ্চিত্রটি জনপ্রিয় লেখক মুহম্মদ জাফর ইকবালের গল্প অবলম্বনে তৈরি।

পর্বত জয় 
খালেদ, ২০১৩ সালের ১০ এপ্রিল তারিখে বাংলাদেশ থেকে দ্বিতীয়বারের মত এভারেস্ট অভিযানে বের হয়ে, নেপালের সাউথ ফেস দিয়ে ২০ মে সকাল আনুমানিক ১০টায় এভারেস্ট জয় করেন। এর আগে ২০১১ সালের মে মাসে তিব্বতের নর্থ ফেস ধরে এভারেস্ট অভিযানে গিয়েছিলেন খালেদ হোসেন। সেবার তিনি উঠেছিলেন প্রায় ২৩,০০০ ফুট পর্যন্ত। কিন্তু ফুসফুসে পানি জমে যাওয়ায় নেমে আসতে হয়েছিল।

এভারেস্টের চূড়ায় মৃত্যু 
এভারেস্টের সর্বোচ্চ চূড়া (২৯,০৩৫ ফুট) জয় করে নেমে আসার পথে সাউথ সামিটে (উচ্চতা প্রায় ২৮,৭৫০ ফুট) পৌঁছার পর খালেদ হোসেন শারীরিকভাবে দুর্বল হয়ে পড়েন। এ কারণে তিনি পা ফেলতে পারছিলেন না। ৮,৬০০ মিটার উচ্চতায় অবস্থান কালে পর্বতারোহী খালেদ মারা যান।

অন্যান্য পর্বত জয় 
খালেদ ২০০৬ সালে সিকিমের ফ্রে পর্বত, ২০০৯ সালে নেপালের মাকালু, ২০১০ সালে হিমালয়ের বাংলাদেশ-নেপাল ফ্রেন্ডশিপ পিক এবং ২০১১ সালে অন্নপূর্ণা রেঞ্জের সিংগুচুলি পর্বত জয় করেন।

প্রকাশিত বই 
 পর্বতারোহণ নিয়ে এডমন্ড ভিস্টর্সেলের লেখা একটি বইও তিনি অনুবাদ করেছেন, যার নাম পর্বতের নেশায় অদম্য প্রাণ।

আরো দেখুন 
 মুসা ইব্রাহীম
 মোহাম্মদ আবদুল মুহিত
 নিশাত মজুমদার
 ওয়াসফিয়া নাজরীন
  বাবর আলী

তথ্যসূত্র 

১৯৭৯-এ জন্ম
২০১৩-এ মৃত্যু
বাংলাদেশী পর্বতারোহী
বাংলাদেশী অভিযাত্রী
এভারেস্ট জয়ী
আদমজী ক্যান্টনমেন্ট কলেজের প্রাক্তন শিক্ষার্থী
মুন্সীগঞ্জ জেলার ব্যক্তি
ট্রু গ্রিট (২০১০-এর চলচ্চিত্র)

ট্রু গ্রিট ২০১০ সালে মুক্তিপ্রাপ্ত একটি আমেরিকান ওয়েস্টার্ন চলচ্চিত্র। ছবিটি পরিচালনা করেছেন জুয়েল ও ইথান কয়েন এবং ছবিটি ১৯৬৮ সালের চার্লস পোর্টিস এর একই নামে উপন্যাস থেকে তৈরি দ্বিতীয় চলচ্চিত্র।

ট্রু গ্রিটের চলচ্চিত্রায়ন শুরু হয় ২০১০ সালের মার্চে ও ২২ ডিসেম্বর, ২০১০ সালে অফিসিয়ালি এটি যুক্তরাষ্ট্রে মুক্তি পায়। ২০১১ সালের ১০ ফেব্রুয়ারি চলচ্চিত্রটি ৬১তম বার্লিন আন্তর্জাতিক চলচ্চিত্র উৎসবে প্রদর্শিত হয়। ছবিটি দশটি একাডেমি পুরস্কারের জন্য মনোনীত হয়ঃ শ্রেষ্ঠ ছবি, শ্রেষ্ঠ পরিচালক, শ্রেষ্ঠ অভিযোজিত চিত্রনাট্যের, শ্রেষ্ঠ অভিনেতা, সহযোগী চরিত্রে শ্রেষ্ঠ অভিনেত্রীর, শ্রেষ্ঠ শিল্প নির্দেশনা, শ্রেষ্ঠ চলচ্চিত্রকার, সেরা কস্টিউম ডিজাইন, মিক্সিং সেরা সাউন্ড ও সেরা সাউন্ড সম্পাদনা। ছবিটি ব্লুরে ও ডিভিডিতে ৭ জুন, ২০১১ সালে মুক্তি পায়।

কাহিনী 
১৪ বছরের ম্যাটি রসের বাবাকে টম চেনি নামে এক ডাকাত গুলি করে হত্যা করে ও তার ঘোড়া নিয়ে পালিয়ে যায়। ম্যাটি রস ইয়েল কাউন্টি থেকে তার বাবার লাশ দাফন করতে ও তার বাবার খুনিকে আইনের হাতে তুলে দিতে যে শহরে তার বাবা খুন হন সে শহরে চলে আসে।ম্যাটি প্রথমে তার বাবার খুনিকে ধরার জন্য কি কি ব্যবস্থা নেওয়া হয়েছে তা শেরিফের কাছে জানতে চায় ও সে আরো জানতে চায় সবচেয়ে ভালো মার্শাল কে? যাকে ভাড়া করলে তার বাবার হত্যাকারীকে ধরে দিতে পারবে। শেরিফ কগবার্ন নামে এক মার্শালের খবর জানায়।

ম্যাটি তার বাবা যার কাছে কাজ করত তার কাছ থেকে ৩২০ ডলার নিয়ে ১০০ ডলার দিয়ে কগবার্নকে ভাড়া করে তার বাবার খুনিকে ধরার জন্য। লাবোইফ নামে আরেক বাউন্টি হান্টারের (যে টাকার লোভে মানুষ খুন করে) সাথে তাদের পরিচয় হয়। লাবোইফ জানায় এক সেনেটরকে খুন করার জন্য টম চেনির নামে পুরস্কার ঘোষণা করা হয়েছে এবং সে তাকে মারতে যাচ্ছে। তাদের তিনজনের উদ্দেশ্য একই হওয়াতে তারা একসাথে যাত্রা করে। পথে লাবোইফ ও কগবার্ন এর সাথে বাগবিতন্ডা হয় ও তারা আলাদা হয়ে যায়। এরপর তারা আবার একত্র হয়।

যাত্রাপথে একদিন সকালে ঘুম থেকে উঠে ম্যাটি নদীতে পানি আনতে গেলে সে নদীর অপর পাশে টমকে দেখতে পায় এবং তাকে গুলি করে। কিন্তু অহত অবস্থাতেও টম ম্যাটিকে তুলে নিয়ে যায়। এরপর লাবোইফ ম্যাটিকে উদ্ধার করে। তারপর লাবোইফ ও কগবার্ন সিলে টম চেনি ও তার দলকে হত্যা করে। ফেরার সময় ম্যাটি একটি কূপে পড়ে যায় এবং কগবার্ন ও লাবোইফ মিলে তাকে সেখান থেকে টেনে তুলে কিন্তু ম্যাটিকে সাপ দংশন করে। তখন কগবার্ন ম্যাটিকে নিয়ে এক বাড়িতে উপস্থিত হয়।বড় হয়ে ম্যাটি একদিন ম্যাটি কগবার্নকে খুজতে যায় এবং শুনতে পায় কগবার্ন দুইদিন আগেই মারা গেছে।

তথ্যসূত্র

বহিঃসংযোগ 
 
 
 
 Roger Ebert Review 

২০১০-এর চলচ্চিত্র
উপন্যাস অবলম্বনে চলচ্চিত্র
মার্কিন চলচ্চিত্র
ইংরেজি ভাষার চলচ্চিত্র
মৃত্যু সম্পর্কে চলচ্চিত্র
মার্কিন রোমাঞ্চকর নাট্য চলচ্চিত্র
১৯০৩-এর পটভূমিতে চলচ্চিত্র
বাফটা বিজয়ী (চলচ্চিত্র)
২০১০-এর দশকের ইংরেজি ভাষার চলচ্চিত্র
মার্কিন উপন্যাস অবলম্বনে চলচ্চিত্র
১৮৭০-এর দশকের পটভূমিতে চলচ্চিত্র
নিউ মেক্সিকোয় ধারণকৃত চলচ্চিত্র
টেক্সাসে ধারণকৃত চলচ্চিত্র
মার্কিন চলচ্চিত্রের পুনর্নির্মাণ
প্যারামাউন্ট পিকচার্সের চলচ্চিত্র
স্কাইড্যান্স মিডিয়ার চলচ্চিত্র
২০১০-এর নাট্য চলচ্চিত্র
২০১০-এর দশকের মার্কিন চলচ্চিত্র
মৃত্যুদণ্ড সম্পর্কে চলচ্চিত্র
সি আর রাও

কালিয়ামপুদি রাধাকৃষ্ণ রাও () (জন্ম: ১০ই সেপ্টেম্বর ১৯২০ - ২২ আগস্ট ২০২৩) ছিলেন একজন ভারতীয় আমেরিকান পরিসংখ্যানবিদ। তিনি বর্তমানে পেনসিলভেনিয়া স্টেট বিশ্ববিদ্যালয়-এর অবসরপ্রাপ্ত অধ্যাপক এবং বাফেলো বিশ্ববিদ্যালয়-এর গবেষণা অধ্যাপক। তার সবচেয়ে বিখ্যাত আবিষ্কারের মধ্যে "ক্রেমার–রাও সীমা" এবং "রাও–ব্ল্যাকওয়েল উপপাদ্য" উল্লেখযোগ্য। ভারত সরকার ১৯৬৮ ও ২০০১ সালে তাকে যথাক্রমে পদ্মভূষণ এবং পদ্মবিভূষণ প্রদান করেন।

তিনি ২০১১ সালে "গোল্ড মেডাল গাই" পান। এটা পরিসংখ্যান সর্বোচ্চ পুরস্কার হিসেবে বিবেচনা করা হয়। ভারতীয় দৈনিক দ্য টাইমস অফ ইন্ডিয়া তাকে সর্বকালের সেরা ১০ ভারতীয় বিজ্ঞানীর তালিকায় অন্তর্ভুক্ত করে।

তিনি ২০০২ সালে বিজ্ঞানের উপর মার্কিন যুক্তরাষ্ট্রের জাতীয় পদক পান।

মৃত‍্যু
তিনি ২০২৩ সালের ২৩ আগস্ট মৃত‍্যুবরণ করেন।

আরও দেখুন 
 ক্রেমার–রাও সীমা
 রাও–ব্ল্যাকওয়েল উপপাদ্য

তথ্যসূত্র

বহিঃসংযোগ 
 C. R. Rao Advanced Institute of Mathematics, India
 Prof. Rao's page at Penn State
 Prof. Rao's page at the University at Buffalo
 ET Interviews: Professor C. R. Rao on the Econometric Theory page.
 Royal Society citation 1967

১৯২০-এ জন্ম
জীবিত ব্যক্তি
কিংস কলেজ, কেমব্রীজের প্রাক্তন শিক্ষার্থী
মার্কিন গণিতবিদ
অন্ধ্র বিশ্ববিদ্যালয়ের প্রাক্তন শিক্ষার্থী
আমেরিকান পরিসংখ্যানগত আসোসিয়েশনের ফেলোগণ
ভারতীয় গণিতবিদ
ভারতীয় পরিসংখ্যানবিদ
কন্নড় ব্যক্তি
যুক্তরাষ্ট্রের বিজ্ঞান জাতীয় একাডেমীর সদস্য
বিজ্ঞানে জাতীয় পদক বিজয়ী
বেলারী থেকে মানুষ
গাণিতিক পরিসংখ্যান ইন্সটিটিউটের সভাপতি
জাতীয় পরিসংখ্যানগত ইন্সটিটিউটের সভাপতি
বিজ্ঞান ও প্রকৌশলে পদ্মবিভূষণ প্রাপক
বাফেলো বিশ্ববিদ্যালয়ের অনুষদ
কলকাতা বিশ্ববিদ্যালয়ের প্রাক্তন শিক্ষার্থী
সিলভার গাই মেডেল বিজয়ী
উইলকস সমেমোরিয়াল পুরস্কার বিজয়ী
গোল্ড গাই মেডেল বিজয়ী
ইন্ডিয়ান স্ট্যাটিস্টিক্যাল ইন্সটিটিউটের প্রাক্তন শিক্ষার্থী
রয়েল সোসাইটির সভ্য
২১শ শতাব্দীর ভারতীয় গণিতবিদ
২০শ শতাব্দীর ভারতীয় গণিতবিদ
২০শ শতাব্দীর মার্কিন গণিতবিদ
২১শ শতাব্দীর মার্কিন গণিতবিদ
মার্কিন শতবর্ষী ব্যক্তি
যুক্তরাজ্যে মার্কিন প্রবাসী
ভারতীয় শতবর্ষী ব্যক্তি
মার্কিন যুক্তরাষ্ট্রে ভারতীয় অভিবাসী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ন্যাশনাল মেডেল অফ সাইন্স বিজয়ী
অন্ধ্রপ্রদেশের ব্যক্তি
বেল্লারী জেলার ব্যক্তি
বিজ্ঞান ও প্রকৌশলে পদ্মভূষণ প্রাপক
তেলুগু ব্যক্তি
দ্য ফ্রিহুইলিং বব ডিলান

দ্য ফ্রিহুইলিং বব ডিলান আমেরিকান গায়ক ও গীতিকার বব ডিলানের দ্বিতীয় স্টুডিও অ্যালবাম। এটি কলম্বিয়া পিকচার্স কতৃর্ক ১৯৬৩ সালের মে মাসে প্রকাশিত হয়। তার প্রথম অ্যালবাম বব ডিলানে মাত্র দুটি মৌলিক গান ছিল কিন্তু এই অ্যালবামের ১৩টি গানের ১১টিই ডিলান নিজে লেখেছেন।

গানের তালিকা 
প্রায় সবকটি গানই লিখেছেন বব ডিলান:
প্রথম পাশ
 "ব্লুইং ইন দ্য উইন্ড" – ২:৪৮
 "গার্ল ফ্রম দ্য নর্থ কান্ট্রি" – ৩:৩২
 "মাস্টার অফ ওয়ার" – ৪:৩৪
 "ডাউন দ্য হাইওয়ে" – ৩:২৭
 "বব ডিলান’স ব্লুস" – ২:২৩
 "অ্য হার্ড রেইন অ্য গোনা ফল" – ৬:৫৫

দ্বিতীয় পাশ
 "ডন্ট থিংক টুয়াইস, ইট’স অল রাইট" – ৩:৪০
 "বব ডিলান’স ড্রিম" – ৫:০৩
 "অক্সফোর্ড টাউন" – ১:৫০
 "টকিং ওয়ার্ল্ড ওয়ার ৩ ব্লুস" – ৬:২৮
 "করিনা, করিনা" (Traditional) – ২:৪৪
 "হানি, জাস্ট এলাউ মি ওয়ান মোর চান্স" (ডিলান,হেনরি থমাস) – ২:০১
 "আই সেল বি ফ্রি" – ৪:৪৯

প্রথমদিকে এই অ্যালবামে আরো চারটি গান ছিল যেগুলো পরে কলম্বিয়া পিকচার্স বাদ দিয়ে দেয়। গানগুলোঃ রকস এন্ড গ্রেভাল, লেট মি ডাই ইন মাই ফুটস্টেপ, গেমব্লিং ওইলি’স ডেড ম্যান’স হেন্ড, টকিং জন ব্রিচ ব্লুস। দ্য ফ্রিহুইলিং অ্যালবামের আগের ভার্সনটি এখন আর পাওয়া যায়না বললেই চলে।

অ্যালবামের অরজিনাল গানগুলো হলো,

প্রথম পাশ
 "ব্লুইং ইন দ্য উইন্ড" – ২:৪৬
 "রকস এন্ড গ্রেভাল" – ২:২১
 "লেট মি ডাই ইন মাই ফুটস্টেপ" – ৪:০৫
 "ডাউন ইন দ্য হাইওয়ে" – ৩:১০
 "বব ডিলান’স ব্লুস" – ২:১৯
 "অ্য হার্ড রেইন অ্য গোনা ফল" – ৬:৪৮

দ্বিতীয় পাশ
 "ডন্ট থিংক টুয়াইস, ইট’স অল রাইট" – ৩:৩৭
 "গেমব্লিং ওইলি’স ডেড ম্যান’স হেন্ড" – ৪:১১
 "অক্সফোর্ড টাউন" – ১:৪৭
 "করিনা, করিনা" (Traditional) – ২:৪২
 "টকিং জন ব্রিচ ব্লুস" – ৩:৪৩
 "হানি, জাস্ট এলাউ মি ওয়ান মোর চান্স" (ডিলান,হেনরি থমাস) – ১:৫৭
 "আই সেল বি ফ্রি" – ৪:৪৬

চার্ট

সার্টিফিকেশন

তথ্যসূত্র

পাদটীকা 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 

কলাম্বিয়া রেকর্ডসের অ্যালবাম
হাদ্রিয়ান

হাদ্রিয়ান ( ২৪ জানুয়ারি, ৭৬ খ্রিষ্টাব্দ – ১০ জুলাই, ১৩৮ খ্রিষ্টাব্দ) ছিলেন একজন রোমান সম্রাট যিনি ১১৭ থেকে ১৩৮ খ্রিষ্টাব্দ পর্যন্ত শাসন করেছেন। তিনি ইতালির রোমের 	সর্বদেবতার মন্দির নামে পরিচিত পেনথিওন মন্দিরটি পূননির্মাণ করেছিলেন এবং প্রাচীন রোমের সবচেয়ে বড় মন্দির ভেনাস ও রোমার মন্দিরটি নির্মাণ করেছিলেন। তিনি হদ্রিয়ান প্রাচীর নির্মাণের জন্যও পরিচিত যেটি রোমান ব্রিটেনের উত্তর দিক ঘেষে ছিল। ইউরোপীয় ঐতিহাসিকদের মতে, পাঁচজন নিষ্ঠাবান রোমান সম্রাটদের মধ্যে তৃতীয় ছিলেন সম্রাট হাদ্রিয়ান। অন্যরা হলেন নেরভা, ট্রাজান, আন্তোনিয়াস পিউস, মারকাস আউরেলিয়াস।

পাদটীকা

তথ্যসূত্র

প্রত্যক্ষ উৎস 
 Cassius Dio or Dio Cassius Roman History. Greek Text and Translation by Earnest Cary at internet archive
 Scriptores Historiae Augustae, '[Augustan History. Latin Text Translated by David Magie
 Aurelius Victor, Caesares, XIV. Latin 
 Anon, Excerpta of Aurelius Victor: Epitome de Caesaribus, XIII. Latin 
Inscriptions:
 Eusebius of Caesarea, Church History (Book IV), 
 Smallwood, E.M, Documents Illustrating the Principates of Nerva Trajan and Hadrian, Cambridge, 1966.

 পরোক্ষ উৎস 
 
 
 
 Gibbon, Edward, The Decline and Fall of the Roman Empire'', vol. I, 1776. The Online Library of Liberty 
 
 
 
 
  Reprinted in

আরো পড়ুন

বহিঃসংযোগ 

 Historia Augusta: Life of Hadrian
 Hadrian coinage
 Temple of Hadrian QuickTime VR, Rome
 Catholic Encyclopedia article
 A Bibliography
 Major scultoric find at Sagalassos (Turkey), 2 August 2007 (between 13 and 16 feet in height, four to five meters), with some splendid photos courtesy of the Sagalassos Archaeological Research Project
 Hadrian, in: De Imperatoribus Romanis, An Online Encyclopedia of Roman Emperors
 Next exhibition on Hadrian in the British Museum, 24 July – 26 October 2008: "Hadrian, Empire and Conflict". Curator: Thorsten Opper
 "Emperor Hadrian, YouTube hero": a review by Tom Holland of the Hadrian Exhibition at the British Museum, TLS, 6 August 2008.

৭৬-এ জন্ম
১৩৮-এ মৃত্যু
১ম শতাব্দীর রোমান ব্যক্তি
প্রাচীন রোমান কবি
২য় শতাব্দীর রোমান সম্রাট
এলজিবিটিকিউ রোমান সম্রাট
রোমান ফারাও
প্রাচীন রোমান যাকে দত্তক নেওয়া হয়েছে
গোল্লাছুট

গোল্লাছুট বাংলাদেশের কিশোর-কিশোরীদের অন্যতম জনপ্রিয় খেলা। গ্রাম ছাড়াও বাংলাদেশের শহরাঞ্চলেও এই খেলা ব্যাপক প্রচলিত। ঢাকা, ময়মনসিংহ, ফরিদপুর, মাদারীপুর, বরিশাল , খুলনা, পাবনায় এই খেলার প্রচলন সবচেয়ে বেশি। এই খেলা বাইরে অর্থাৎ স্কুলের মাঠ অথবা খোলা জায়গায় শিশুরা খেলে থাকে। গোল্লাছুট খেলায় দুটি দল থাকে। মাটিতে এক জায়গায় গর্ত করে একটি লাঠি পুতে তাকে কেন্দ্র হিসেবে ধরা হয়, এই লাঠিকে কেন্দ্র করে বৃত্ত তৈরি করে ২৫/৩০ ফুট দূরে আরো একটি রেখা টেনে সীমানা নির্ধারন করা হয়।

নামকরণ 
বৃত্ত তৈরি করে ঘুরতে হয় বলে একে “গোল্লা” এবং আঞ্চলিক ভাষায় ছুট হলো দৌড়ানো। এভাবেই খেলার নাম হয়েছে গোল্লাছুট।

নিয়মকানুন 
খেলার শুরুতে প্রথম দুজন দলপতি নির্ধারন করা হয়। দলপতিদের বলা হয় “গোদা”। দুদলেই সমান সংখ্যক খেলোয়াড় থাকে (৫ অথবা ৭ জন)। দলপতি মাটিতে পুঁতা কাঠি এক হাতে ধরে অপর হাতে তার দলের অন্য খেলোয়াড়ের হাত ধরে থাকে। এভাবে তারা পরস্পরের হাত ধরে কেন্দ্র স্পর্শ করে ঘুরতে থাকে। তাদের লক্ষ্য হলো বৃত্তের বাইরে যে কাঠি বা গাছ (দ্বিতীয় লক্ষ্যবস্তু) থাকে তা দৌড়ে স্পর্শ করা।

অপরদিকে দৌড়ে বৃত্ত থেকে বের হওয়ার পর কিন্তু কাঠি স্পর্শ করার আগেই বিপক্ষ দলের খেলোয়াড়রা যদি ওই দলের কোন খেলোয়াড়কে স্পর্শ করতে পারে তাহলে সে এই দানের (পর্ব) খেলা থেকে বাদ যাবে। এভাবে শেষ পর্যন্ত দলপতিরও দৌড়ে কাঠি স্পর্শ করতে হবে। কোনো খেলোয়াড়ই লক্ষ্যে পৌঁছতে না পারলে প্রতিপক্ষ খেলোয়াড়রা দান পায়।

আরও দেখুন 
 এক্কাদোক্কা
 দাড়িয়াবান্দা 
 কানামাছি 
 বরফ-পানি 
 বউচি 
 ছোঁয়াছুঁয়ি

তথ্যসূত্র 

বাংলাদেশের ঐতিহ্যবাহী ক্রীড়া
শিশুতোষ খেলা
নুনতা খেলা

নুনতা (কুতকুতে নামেও পরিচিত) বাংলাদেশের অন্যতম গ্রামীণ খেলা। শিশু/কিশোররা সাধারণত এই খেলা খেলে থাকে। এই খেলা সাধারণত দলবেধে খেলতে হয়। দল যত ভারী হয় খেলা তত মজার হয়। নুনতা খেলায় একজন একটি বৃত্তাকার ঘরের মলিক থাকে এবং তাকে অন্যদের দৌড়ে ধরতে হয়। যশোর ও খুলনায় নুনতাকে কুতকুতে খেলাও বলা হয়।

নিয়মকানুন 
নুনতা খেলায় প্রথমে মাটিতে দাগ কেটে বৃত্তাকার ঘর বানানো হয়। এরপর একজনকে “নুনতা” নির্বাচন করা হয় ও সে ঘরের বাইরে থাকে। অন্যরা ঘরের ভেতরে অবস্থান করে। নুনতা ঘরের বাইরে থেকে ছড়া কাটতে থাকে “নুনতা বলোরে”। অন্যরা সমস্বরে বলতে থাকে “এক হলোরে”। এভাবে “নুনতা” সাত পর্যন্ত বলার পর অন্যদের প্রশ্ন জিগ্গেস করে। প্রশ্ন করা শেষ হলে ঘরের ভেতর থেকে সবাই দৌড়ে পালায় ও “নুনতা” সেই ঘর দখল করে।

এরপর “নুনতা” শ্বাস বন্ধ করে গুণ-গুণ শব্দে বা ছড়া কাটতে কাটতে বের হয়ে অন্যদের ধরার চেষ্টা করে। যাকে প্রথম ধরতে পারে সে এসে “নুনতার” সাথে যোগ দিয়ে অন্যদের ধরার চেষ্টা করে আর এভাবেই নুনতার দল ভারী হয়। যে সবার শেষে ধরা পরে, সে পরবর্তী পর্বের জন্য ঘরের মালিক হয়। এখানে উল্লেখ্য “নুনতা” যদি দৌড়ানো অবস্থায় শ্বাস নেয় তাহলে অন্যরা তাকে ছুঁয়ে দেয় এবং ঘেরে পৌঁছানো না পর্যন্ত পিঠে মারতে থাকে। নুনতা খেলার সময় যে ছড়াটি বলতে হয়ঃ

তথ্যসূত্র 

বাংলাদেশের ঐতিহ্যবাহী ক্রীড়া
বাংলাদেশী ক্রীড়া
বাংলাদেশী ক্রীড়া
বাংলাদেশী সংস্কৃতি
মরিচা ফুল

মরিচা বা কাকটুরী বা বন কার্পাস বা ইপিকাক (ইংরেজিঃ Tropical Milkweed, Blood Flower or Mexican Butterfly Weed) একটি চিরসবুজ, খাড়া কাণ্ড বিশিষ্ঠ, বহুবর্ষজীবী ছোট গুল্ম জাতীয় উদ্ভিদ।
এটি সাধারণত জঙ্গলে জন্মাতে দেখা যায়। মরিচা ফুল প্রাকৃতিকভাবে উষ্ণমন্ডলে যেমন, ওয়েস্ট ইন্ডিজ, বাংলাদেশ, ভারত, মালয়েশিয়া, মায়ানমার, থাইল্যান্ডসহ পূর্ব এশিয়ার প্রায় সকল দেশেই পাওয়া যায়। এছাড়া ফুলচাষীরা এই গাছ বাড়ির বাগানে ও টবে রোপন করে থাকে।

বর্ণনা 
গুল্ম জাতীয় এই গাছটি সাধারণত ১ মিটার (৩.৩ ফুট) পর্যন্ত লম্বা হয়ে থাকে। পত্র সবৃন্তক, পত্রবৃন্ত অনূর্ধ্ব দেড় সেন্টিমিটার লম্বা, পত্রফলক ১০ থেকে ১২ সেন্টিমিটার, সুস্পষ্টভাবে বল্লমাকার, দুদিকে ক্রমান্বয়ে সরু, পাতলা ঝিল্লিময় ও মসৃণ। পাতা বিপ্রতীপ ও কাঁচা সবুজ রঙের। এই গাছের গোড়া থেকেই ডালপালা জন্মায়। পুষ্পমঞ্জরিতে ৮ থেকে ১০টি করে ফুল থাকে। মঞ্জরিদণ্ড প্রায় সাত সেন্টিমিটার উঁচু। দলমণ্ডল উজ্জ্বল, গাঢ়-রক্তিম-লাল ও মসৃণ। পরাগধানী প্রায় আড়াই সেন্টিমিটার লম্বা। প্রস্ফ‌ুটনকাল প্রায় বর্ষব্যাপী। ফল লম্বাটে, আগা চোখা, পরিপক্ব হলে আপনা আপনিই ফেটে যায়। ভেতরটা মসৃণ ও কোমল তুলায় পূর্ণ।

গ্যালারি

তথ্যসূত্র

বহিঃসংযোগ 
 Jepson Manual Treatment
 USDA Plants Profile

দক্ষিণ আমেরিকার উদ্ভিদ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
দক্ষিণ আমেরিকার উদ্যান উদ্ভিদ
মোরগ লড়াই (গ্রামীণ খেলা)

মোরগ লড়াই বাংলাদেশ ও ভারতবর্ষের পশ্চিমবঙ্গে বিভিন্ন বিদ্যালয়ের বার্ষিক ক্রিড়া প্রতিযোগিতায় এই খেলা আয়োজন করা হয়ে থাকে। এটি সাধারনত ছেলেদের খেলা। গ্রামাঞ্চলের ছেলেদের কাছে এটি অতন্ত্য জনপ্রিয় একটি খেলা।

নিয়মকানুন 
মোরগ লড়াই খেলায় একদল ছেলে গোল হয়ে একপায়ে দাড়িয়ে থাকে। দুই হাত দিয়ে অপর পা পিছনে ভাজ করে রাখতে হয়। রেফারি যখন বাশিঁতে ফুঁ দেন তখনই খেলোয়াড়রা একে অপরকে ভাজ করা পা দিয়ে মারতে থাকে। কেউ পরে গেলে সে বাতিল বলে গণ্য হয়। এভাবে শেষ পর্যন্ত তিনজন থাকে। তাদের মধ্য থেকে প্রথম, দ্বিতীয় ও তৃতীয় নির্ধারন করা হয়।

তথ্যসূত্র 

বাংলাদেশের ঐতিহ্যবাহী ক্রীড়া
বন বিড়াল

বন বিড়াল (Felis chaus), যাকে খাগড়া বিড়াল, জলাভূমির বিড়াল এবং জংলী বিড়াল ও বলা হয়, মাঝারি আকারের একটি বিড়াল, যা এশিয়ার দক্ষিণ চীন, মধ্য, দক্ষিণ-পূর্ব এশিয়া, পশ্চিমে নীল নদ উপত্যকায় দেখতে পাওয়া যায়। এটি সর্বাগ্রে বাস করে জলাভূমি যেমন জলাভূমি, বেলাভূমি এবং তীরবর্তী অঞ্চলের ঘন গাছপালা। এটি আইইউসিএন লাল তালিকা ন্যূনতম উদ্বেগজনক প্রজাতি হিসাবে তালিকাভুক্ত, এবং এটি প্রধানত জলাভূমি ধ্বংস, ফাঁদ এবং বিষক্রিয়ার দ্বারা হুমকির সম্মুখীন।

স্থানীয় নাম
একে জংলিবিড়াল, খাগড়াবিড়াল প্রভৃতি নামেও অভিহিত করা হয়। সিলেটে একে ভাড়ল নামেও ডাকা হয়। বাংলাদেশের উত্তরবঙ্গের কুড়িগ্রাম, রংপুর এর কিছু জেলায় একে গারোয়া বা গারোয়া বিড়াল বলেও ডাকা হয়।

খাবার
বন বিড়ালের খাবারের বড় অংশই হচ্ছে ইঁদুর, ঘাসফড়িং জাতীয় বড় পোকা  এবং বুনো খরগোশ। যেগুলো আমাদের ক্ষেতখামারে থাকে এবং ফসলের ক্ষতিসাধন করে। তাই বন বিড়াল গৃহপালিত হাঁস, মুরগি, পোষা কবুতর ধরে নিয়ে খেয়ে যতটুকু ক্ষতি করে তার থেকে অনেক বেশি উপকার সাধন করে থাকে পার্শ্ববর্তী কৃষিজমিগুলোর। এরা নিশাচর। গাছে উপর উঠে রাতের আধারে এরা ছোট পাখি বা পাখির ডিম, ছানা প্রভৃতি শিকার করে খায়। এক লাফে কয়েক ফুট পৌঁছে যেতে পারে। দিনের বেলায় এরা লতাপাতাঘেরা বড় গাছের কোটরে ঘুমায় বা তন্দ্রাচ্ছন্ন থাকে। প্রজনন মৌসুমে গাছের কোটরে দু’ থেকে চারটি ছানা প্রসব করে।

সংরক্ষণ 
বাংলাদেশের ১৯৭৪  ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

বন বিড়াল শিকার বাংলাদেশ, চীন, ভারত, ইসরায়েল, মিয়ানমার, পাকিস্তান, তাজিকিস্তান, থাইল্যান্ড, এবং তুরস্কে নিষিদ্ধ, কিন্তু ভুটান, জর্জিয়া, লাওস, লেবানন, মিয়ানমার, নেপাল, শ্রীলঙ্কা ও ভিয়েতনামের মধ্যে সুরক্ষিত এলাকার বাইরে আইনি সুরক্ষা নেই।

বিপন্নপ্রায় 
গ্রামগঞ্জ থেকেও প্রাকৃতিক জঙ্গল, জলাভূমিগুলো ধ্বংস হবার কারণেও নিশ্চিহ্ন হয়ে যাচ্ছে ওখানে বসবাসরত ছোট-মাঝারি আকারের প্রাণীরা। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ (আইইউসিএন) বনবিড়ালকে ‘ন্যূনতম বিপদগ্রস্থ’ বলে তালিকাভুক্ত করেছে।

চিত্রসমূহ

তথ্যসূত্র

বহিঃসংযোগ 

 IUCN/SSC Cat Specialist Group: Jungle cat Felis chaus 
 IUCN Red List of Threatened Species: Felis chaus 

বিড়াল
ইউরোপের স্তন্যপায়ী
মিশরের স্তন্যপায়ী
দক্ষিণ-পূর্ব এশিয়ার স্তন্যপায়ী
দক্ষিণপশ্চিম এশিয়ার স্তন্যপায়ী
এশিয়ার স্তন্যপায়ী
দক্ষিণ এশিয়ার স্তন্যপায়ী
দক্ষিণ-পূর্ব এশিয়ার প্রাণিকুল
বাংলাদেশের স্তন্যপায়ী
ভারতের স্তন্যপায়ী
আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ
১৭৭৭-এ বর্ণিত স্তন্যপায়ী
দ্য টাইমস দে আর আ-চেঞ্জিং'

দ্য টাইমস দে আর আ-চেঞ্জিং আমেরিকান গীতিকার ও গায়ক বব ডিলানের তৃতীয় অ্যালবাম। অ্যালবামটি জানুয়ারি, ১৯৬৪ সালে কলম্বিয়া রেকর্ডস কর্তৃক প্রকাশিত হয়। এই অ্যালবামের প্রথম গানটি ব্যপক জনপ্রিয়তা অর্জন করে। একই সাথে এটি বব ডিলানের প্রথম মৌলিক গানের অ্যালবাম। এই অ্যালবামের গানগুলো সামাজিক আন্দোলনে ব্যাপক প্রভাব ফেলে।

গানের তালিকা 
এই অ্যালবামের সবকটি গানই লিখেছেন বব ডিলান।

প্রথম পাশ
 "দ্য টাইমস দে আর আ-চেঞ্জিং" – ৩:১৫
 "ব্যালাড অফ হলিস ব্রাউন" – ৫:০৬
 "উইথ গড অন আওয়ার সাইড" – ৭:০৮
 "ওয়ান টু মেনি মর্নিংস" – ২:৪১
 "নর্থ কান্ট্রি ব্লুউস" – ৪:৩৫

দ্বিতীয় পাশ
 "ওনলি অ্য পউন ইন দেআর গেম" – ৩:৩৩
 "বুটস অফ স্পেনিশ লেদার" – ৪:৪০
 "হয়েন দ্য শিপ কামস ইন" – ৩:১৮
 "দ্য লোনসাম ডেথ অফ হাতাই ক্যারোল" – ৫:৪৮
 "রেস্টলেস ফেয়ারওয়েল" – ৫:৩২

ব্যক্তিত্ত 
 বব ডিলান – ভোকাল, অ্যাকুইস্টিক গিটার, হারমনিকা

কারিগরি সহযোগিতা
 টম উইলসন – প্রযোজনা

চার্টে অবস্থান 

একক

সার্টিফিকেসন

তথ্যসূত্র 

গ্রন্থসূত্র
 
 
 
 

সিবিএস থার্টিন্থ স্ট্রিট স্টুডিওতে রেকর্ডকৃত অ্যালবাম
কলাম্বিয়া রেকর্ডসের অ্যালবাম
২০১৩ পাকিস্তান ক্রিকেট দলের আয়ারল্যান্ড সফর

পাকিস্তান ক্রিকেট দল ২৩ মে থেকে ২৬ মে ২০১৩ তারিখ পর্যন্ত আয়ারল্যান্ড সফর করে। এই সফরে ১ম আন্তর্জাতিক ম্যাচটি টাই হয় এবং দ্বিতীয় ম্যাচটি পাকিস্তান ২ উইকেটে জয়ী হয়।

দলের সদস্যবৃন্দ

একদিনের আন্তর্জাতিক সিরিজ

১ম ওডিআই

২য় ওডিআই

তথ্যসূত্র

বহিঃসংযোগ 

২০১৩-এ আয়ারল্যান্ডের ক্রীড়া
২০১৩-এ পাকিস্তানের ক্রীড়া
পাকিস্তান ক্রিকেট দলের আয়ারল্যান্ড সফর
২০১৩-এ আন্তর্জাতিক ক্রিকেট প্রতিযোগিতা
২০১৩-এ পাকিস্তানের ক্রিকেট
দিলীপ চক্রবর্তী

দিলীপ চক্রবর্তী (জন্ম মে ২২, ১৯৬৭ - মৃত্যু সেপ্টেম্বর ১৭, ২০১২) একাধারে মঞ্চ, টেলিভিশন এবং চলচ্চিত্রের একজন বাংলাদেশী মেধাবী অভিনেতা ছিলেন, যিনি মঞ্চের দর্শকদের কাছে একলব্য হিসেবেই সর্বাধিক পরিচিত ছিলেন।

জন্ম ও প্রাথমিক জীবন 
দিলীপ চক্রবর্তীর জন্ম ১৯৬৭ সালের ২২ শে মে দীঘিলিয়া, টাঙ্গাইল তার মামাবাড়িতে । তার পৈতৃক নিবাস টাঙ্গাইল জেলার মির্জাপুর থানার নগর ভাদগ্রাম গ্রামে । বাবা সুধীর চক্রবর্তী একজন উদার ও শিল্পমনা ব্রাহ্মণ পুরোহিত ছিলেন এবং মা বেলা চক্রবর্তী। তিনি পিতা মাতার প্রথম সন্তান। দিলীপ চক্রবর্তী কৌশরেই তার মাকে হারান । মাত্র ৪০ বছর বয়সে মা বেলা চক্রবর্তী জরায়ু ক্যান্সারে আক্রান্ত হয়ে স্বামী, ১৬ বছরের ছেলে দিলীপ এবং ৬ বছরের মেয়ে শিবানীকে রেখে মারা যান । আর শুরু হয় দিলীপ চক্রবর্তীর কঠিন জীবন সংগ্রাম । সাংস্কৃতিক আবহে জন্ম নেয়া দিলীপ চক্রবর্তী শৈশব থেকেই যুক্ত ছিলেন লোকনাটক আর যাত্রাপালার সাথে।

শিক্ষাজীবন

কর্মজীবন 
১৯৮৯ সালে বিরসাকাব্য নাটকে অভিনয়ের মাধ্যমে মঞ্চকর্মী হিসেবে দেশ নাটকে যুক্ত হন দিলীপ চক্রবর্তী । দিলীপ চক্রবর্তী অভিনীত উল্ল্যেখযোগ্য মঞ্চনাটকগুলো হলো নিত্যুপুরাণ, দর্পণে শরৎশশী, 'বিরসাকাব্য' ও অরক্ষিতা। টেলিভিশন মাধ্যমেও ছিল তার সবলীল পদচারণা। আফসানা মিমির পৌষ ফাগুনের পালা, মেজবাউর রহমান সুমনের দখিনের জানালার খোলা আলো আসে ফিরে যায়, দীপংকর দীপনের আশা টকিজ ও টেম্পু, মাসুদ হাসান মাসুদের ধুলোর মানুষ, মানুষের ঘ্রাণ, শিহাব শাহিনের মামুলি একটি মানুষ সহ বহু নাটকে তিনি তার অভিনয় প্রতিভার সাক্ষর রেখে গেছেন।
দিলীপ চক্রবর্তী চলচ্চিত্রেও তার অভিনয় যাত্রা শুরু করেছিলেন যার মধ্যে উল্লেখযোগ্য হলো নোমন রবিনের পরিচালনায় কমন জেন্ডার এবং বেলাল আহমেদের অনিশ্চিত যাত্রা। অভিনয়ের পাশাপাশি টেলিভিশন এর জন্য কিছু নাটকও লিখেছিলেন এই প্রতিভাবান ক্ষণজন্মা অভিনেতা। তার লেখা উল্লেখযোগ্য নাটকগুলোর মধ্যে রয়েছে একাকিত্ব, মানুষ, মাইক মাস্টার, ও সন্দেহ।
মঞ্চ নাটকে তার অভিনীত 'নিত্যপুরান' নাটকের 'একলব্য' চরিত্রটি দরুন জনপ্রিয়তা পেয়েছিল। অনবদ্য অভিনয়ের মাধ্যমে চরিত্রটি পরিপূর্ণভাবে দিলীপ চক্রবর্তী ফুটিয়ে তুলেছিলেন। নাটকটির ৮৬টি প্রদর্শনীর পর মঞ্চায়ন স্থগিত করা হয়। ২০০১ সালের ১৪ জানুয়ারি মহিলা সমিতি মঞ্চে নাটকটির প্রথম প্রদর্শনী হয়।
'নিত্যপুরাণ'র পর দেশ নাটকের হয়ে তিনি 'অরক্ষিতা' নাটকেও অভিনয় করেছিলেন। এটি লিখেছেন মাহবুব লিলেন আর নির্দেশনা দিয়েছিলেন ইশরাত নিশাত। নাটকের 'শুক্রাচার্য' চরিত্রে অভিনয় করেছিলেন দিলীপ চক্রবর্তী। শুক্রাচার্য চরিত্রটি ছিল মহাভারতের একটি চরিত্র। এ চরিত্রটিতেও তিনি ছিলেন সফল। ২০০১ সালের পর দিলীপ চক্রবর্তীকে দলের নতুন কোনো নাটকে দেখা যায়নি। তবে ওই সময় তিনি দলের পুরনো প্রযোজনা 'বিরসা কাব্য' ও 'দর্পণে শরৎশশী' নাটকে অভিনয় করেছিলেন।

পুরস্কার 
দিলীপ চক্রবর্তী ২০০৫ সালে তনুশ্রী পদক অর্জন করেন ।

তথ্যসূত্র 

১৯৬৭-এ জন্ম
২০১২-এ মৃত্যু
বাংলাদেশী অভিনেতা
বাংলাদেশী হিন্দু